[{"text_idx": "#000003", "text": "Balti heliloojate loomingule suunatud festivali ka\u0308ivitajateks on u\u0308hiselt Eesti, La\u0308ti ja Leedu heliloojate liidud. Sooviga arendada u\u0308hiselt Balti regiooni silmapaistvate nu\u0308u\u0308dismuusika professionaalide rahvusvahelist na\u0308htavust loodi 2019. aastal Balti nu\u0308u\u0308dismuusika professionaalide katusorganisatsioon Baltic Contemporary Music Network ehk Balti Nu\u0308u\u0308dismuusika Vo\u0303rgustik. Vo\u0303rgustiku eesma\u0308rk on tugevdada rahvusvahelisi suhteid, aidates luua ja tugevdada nu\u0308u\u0308dismuusika professionaalide vahelisi kontakte, toetades Balti nu\u0308u\u0308dismuusikat ja selle esitajate jo\u0303udmist va\u0308lismaale, esialgu eelko\u0303ige la\u0308hiriikidesse. U\u0308heks vo\u0303rgustiku po\u0303hitegevuseks on ka Balti riikide vahel roteeruva nu\u0308u\u0308dismuusika festivali Baltic Music Days korraldamine, mis edendaks Balti nu\u0308u\u0308dismuusika professionaalide vahelist koosto\u0308o\u0308d, tooks rohkem asjatundlikku va\u0308lispublikut ning pakuks ka kohalikule kuulajaskonnale u\u0308levaadet la\u0308hiriikide nu\u0308u\u0308dismuusika hetkeseisust."}, {"text_idx": "#000004", "text": "Leedu Heliloojate Liidu esimees Mykolas Natalevic\u030cius so\u0303nas: \u201cOn suur ro\u0303o\u0303m na\u0308ha, et meie idee u\u0308hendada Balti riikide nu\u0308u\u0308dismuusika institutsioonid u\u0308he katuse alla edeneb jo\u0303udsalt. Ebakindlaid aegu trotsides hakkavad meie paari u\u0308hise tegutsemisaasta jooksul seatud plaanid reaalsete tegudeni jo\u0303udma. Balti riigid on ku\u0308ll rahvaarvult va\u0308ikesed, kuid vaimult suured. Ta\u0308napa\u0308eva infoku\u0308llases maailmas on va\u0308ga oluline keskenduda just u\u0308histele va\u0308a\u0308rtustele ning teha selle nimel koosto\u0308o\u0308d. Usun, et meie esimene ta\u0308ismahus festival Baltic Music Days na\u0308itab Eesti, La\u0308ti ja Leedu nu\u0308u\u0308dismuusika rikkust, mitmekesisust ja autentsust.\u201d"}, {"text_idx": "#000005", "text": "2021. aasta kevadel Eestis aset leidev festival Balti Muusika Pa\u0308evad on esimene festival, mis uue kaasaegse muusika vo\u0303rgustiku raames toimub. Festivali programmis on lisaks Eesti esinejatele va\u0308lisesinejaid ka La\u0308tist ja Leedust ning kontserdikavades kuuleb Balti heliloojate loomingut. Edaspidi toimuvad festivalid igal aastal erineval maal \u2013 2022. aastal Leedus Kaunases, 2023. aastal La\u0308ti pealinnas Riias ning 2024. aastal taas Eestis. \u201cVaatamata praegustele keerulistele aegadele, loodame va\u0308ga, et kevadine pikalt planeeritud festival saab siiski toimuma. Oleme arvestanud ka vo\u0303imalusega, et kogu programm jo\u0303uab vajadusel publikuni ka voogedastuse kaudu,\u201d kommenteeris festivali produtsent Mari-Liis Rebane."}, {"text_idx": "#000006", "text": "Ta\u0308navune festival avatakse Tartus. Igal aastal on festivalil keskne teema, mille u\u0308mber koonduvad ettekandele tulevad teosed ja kontserdid. 2021. aasta festivali fookuses on \u201cDNA\u201d, mis otsib dialoogi teaduse, meie bioloogilise geneetika, kultuurilise pa\u0308ritolu ja muusikalise mo\u0303tlemise vahel."}]